Uwielbiōm szokolada i wszyjske abgeryjty1 i inksze2 ś niōm ciasta. A jak wejźniecie do gymby3 kōnsek takigo jeszcze nieco ciepłego brownie i ta szokolada tak trocha wypływŏ… to je richtich4 niebo we gymbie. A żeby tak niy bōło za słodko, to jeszcze trocha kwajśnych wiśni… nawet moja Tesciowŏ bōła zodowolōnŏ i wziyna sie drugi kōnsek 😉
200 g masła! Ja, to je maszkyt luksusowy 😉
200 g szokolady deserowyj abo gorzkyj
4 jajca
200 g cukru
150 g mōnki
ździebko soli5
300- 400 g wydrylowanych wiśni
Łozpuśćcie6 szokolada ze masłym we jakim tygliku7 abo we kōmpieli wodnyj (miska na gorku z warzōncōm sie wodōm). Jajka ubijcie ze cukrym i dejcie8 tam tyż ździebko soli. Jak szokolada trocha ochōdnie9, to wymiyszejcie jōm warzechōm ze jajcami i mōnkōm. Przelyjcie to do formy (jŏ mioł tortownica), a na wiyrch pociepejcie10 wiśnie. Bratruła11 łozgrzyjcie na 160 stopni i wrojście tam tyn maszkyt12 na 30-35 minut… a potyn już yno do szokoladowego nieba 🙂
1babka
2inne
3ust
4naprawdę
5szczypta
6rozpuśćcie
7rondelku
8dajcie
9ostudzi się
10powrzucajcie
11piekarnik
12pyszność
szl_Latn szl_Latn szl_Latn slv_Latn ltg_Latn szl_Latn pol_Latn pol_Latn szl_Latn som_Latn pol_Latn pol_Latn pol_Latn szl_Latn pol_Latn ltz_Latn pol_Latn pol_Latn pol_Latn lvs_Latn pol_Latn